Mɔnsɔɔlaa se mankalɩ tɔm tʋnɛ %% kʋnʋŋ taa
-
Halʋ, abalɩbɩɣa, nɛ ɖʋmanʋʋ (1-6)
-
Mikayɛɛlɩ youni ɖʋmanʋʋ (7-12)
-
Ðʋmanʋʋ nazɩɣ halʋ (13-17)
12 Ðɩnɛ ɛlɛ yʋsaɣ sɔsɔɔ nakɛyɛ lɩɩ ɛsɔdaa: Halʋ nɔɔyʋ su wɩsɩ, nɛ fenaɣ wɛɛ ɛ-nɩŋgbanzɩ tɛɛ, nɛ ɛ-ñʋʋ taa nɛ awiya hulaɣ nakɛyɛ ŋga palabɩ-kɛ nɛ tɩɩnzɩ 12 yɔ,
2 nɛ ɛɛhaɣ hoɣa. Nɛ ɛzɩma ɛɛwɩzɩ lʋlʋʋ yɔ pʋyɔɔ lɛ, ɛmakaɣ kubusi mbʋ pʋyɔɔ yɔ ɛnɩɣaɣ lʋlʋʋ wɩzasɩ.
3 Yʋsaɣ lɛɛka lɩɩ ɛsɔdaa. Na! Ðʋmanʋʋ sɔsɔʋ nakʋyʋ, kɩsɛ ɛzɩ miŋ yɔ, kɩwɛnɩ ñʋŋ lʋbɛ nɛ hɩŋ hiu nɛ kɩ-ñʋŋ yɔɔ nɛ ñɩɣlɩm hulasɩ lʋbɛ;
4 nɛ ki-suu hɔŋ ɛsɔdaa tɩɩnzɩ hɔɔlʋʋ naadozo ñɩŋgʋ, nɛ kɩlɔ-sɩ tɛtʋ yɔɔ. Nɛ ɖʋmanʋʋ sɩŋ halʋ weyi ɛɛwɩzɩ lʋlʋʋ yɔ ɛ-ɛsɩndaa, se pɩsa nɛ alɩwaatʋ ndʋ ɛlʋlʋʋ yɔ, kɩpɩzɩ nɛ kɩtɔɔ ɛ-pɩɣa.
5 Nɛ ɛlʋlɩ pɩɣa nakɛyɛ, abalɩbɩɣa, ŋga kakaɣ ɖiyuu ajɛɛ kpeekpe nɛ ñɩɣyʋʋ ɖaʋ yɔ. Nɛ pico ɛ-pɩɣa nɛ pɩkpazɩ-kɛ Ɛsɔ nɛ e-kewiyaɣ kpelaɣ pɔ-cɔlɔ.
6 Nɛ halʋ se nɛ ewolo kañɩmbusuu taa, ɖenɖe Ɛsɔ ñɔɔzɩ-ɩ lone naɖɩyɛ nɛ ɛsɩɩ nɛ ɖenɖe pacalɩɣ-ɩ kɩyakɩŋ 1 260 yɔ.
7 Nɛ you nakʋyʋ lɩɩ ɛsɔdaa: Mikayɛɛlɩ nɛ e-tiyiyaa poyoni ɖʋmanʋʋ, nɛ ɖʋmanʋʋ nɛ ki-tiyiyaa poyooni-wɛ
8 ɛlɛ patɩwa, nɛ patɩtasɩ-wɛ hiɣu lone naɖɩyɛ ɛsɔdaa.
9 Pʋyɔɔ pɔlɔ ɖʋmanʋʋ sɔsɔʋ, ɖooo kiɖe tɛɛ ɖʋm, weyi payaɣ-ɩ se Eleeu nɛ Sataŋ yɔ, weyi eɖiɣni peɣzuu tɛtʋ tɩŋa yɔ; pɔlɔ-ɩ tɛtʋ yɔɔ, nɛ pɛkpɛndɩ ɛ nɛ e-tiyiyaa nɛ pɔlɔ.
10 Manɩɩ nɔɔ sɔsɔɔ nakɛyɛ ɛsɔdaa, kɔtɔŋaɣ se:
“Lɛɛlɛɛyɔ ɖɛ-Ɛsɔ ñʋʋ yabɩtʋ nɛ e-ɖoŋ nɛ e-Kewiyaɣ nɛ ɛ-Krɩstʋ ɖoŋ patalaa, mbʋ pʋyɔɔ yɔ pɔlɔ weyi ɛkʋyʋʋ ɖo-koobiya yɔɔ yɔ, weyi ɛkʋyʋʋ pɔ-yɔɔ wɩsɩ nɛ ɖoo ɖɛ-Ɛsɔ ɛsɩndaa yɔ!
11 Nɛ pawabɩ-ɩ pɩtɩŋnɩ Heɣa calɩm yɔɔ nɛ pa-aseɣɖe tɔm yɔɔ, nɛ patɩsɔɔlɩ pa-kalɩzasɩ halɩ pɩkpɛndɩnɩ sɩm ɛsɩndaa.
12 Pʋyɔɔ lɛ, mɩ-taa ɛla leleŋ, ɛsɔdaa nɛ mɩ mba ɩwɛ peeɖe yɔ! Pɩtɔɔ tɛtʋ nɛ teŋgu, mbʋ pʋyɔɔ yɔ Eleeu tibi mɩ-cɔlɔ, nɛ ɛkɔ pana siŋŋ, mbʋ pʋyɔɔ yɔ ɛnawa se alɩwaatʋ pazɩ yem pɩkazɩ-ɩ.”
13 Nɛ ɖʋmanʋʋ nawa se pɔlɔ-kʋ tɛtʋ yɔɔ lɛ, kɩnazɩ halʋ weyi ɛlʋlɩ abalɩbɩɣa yɔ.
14 Ɛlɛ pɛcɛlɩ halʋ keziye sɔsɔɖɛ keŋ naalɛ, se ɛpɩzɩ nɛ ɛkʋyɩ nɛ ewolo e-lone taa kañɩmbusuu taa, ɖenɖe pɩwɛɛ se pacalɩ-ɩ wɩyɛ nɛ wɛɛ nɛ wɩyɛ hɔɔlʋʋ yɔ, ɖooo poliŋ nɛ ɖʋm.
15 Nɛ ɖʋm tɔ lɩm nɛ ɛ-nɔɔ taa, pɩwɛ ɛzɩ pɔɔ yɔ halʋ wayɩ, se eyele nɛ pɔɔ kpaɣ-ɩ.
16 Ɛlɛ tɛtʋ kɔɔ se tɩsɩnɩ halʋ, nɛ tɛtʋ haa tɩ-nɔɔ nɛ tili pɔɔ ŋga ɖʋmanʋʋ tɔnɩ kɩ-nɔɔ taa yɔ.
17 Ðɩnɛ ɛlɛ ɖʋmanʋʋ taa wɩɩnɩ halʋ siŋŋ nɛ kiwolo se kɩla you nɛ e-liɖe taa ñɩma mba pɩkazaa yɔ, mba pɔɖɔŋ Ɛsɔ paɣtʋ yɔɔ nɛ paɖʋ-wɛ tʋmɩyɛ se palɩzɩ aseɣɖe Yesu yɔɔ yɔ.
Tayɩ
KRƖSTƲ MBA GRƐƐKƖ MASƖ. ƐJAƉƐ KƖFAƉƐ TƆM ƉƐZƲƲ
Natʋ 12
Kabɩyɛ
Kalɩ Bibl intɛrnɛɛtɩ yɔɔ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg